b'\n_START_ARTICLE_\nV\xc3\xa2n\xc4\x83toarea de \xc8\x99oareci\n_START_SECTION_\nAc\xc8\x9biunea\n_START_PARAGRAPH_\n\xc3\x8en 1975 fostul magnat al sforii Rudolf Smuntz (William Hickey) moare, transmi\xc8\x9b\xc3\xa2ndu-le fiilor lui c\xc4\x83 \xe2\x80\x9eo lume fara sfoara \xc3\xaenseamn\xc4\x83 haos\xe2\x80\x9d. Le las\xc4\x83 mo\xc8\x99tenire celor doi fii ai s\xc4\x83i,  Lars (Lee Evans) \xc8\x99i Ernie (Nathan Lane), o fabric\xc4\x83 de sfoar\xc4\x83 falimentar\xc4\x83 \xc8\x99i o cas\xc4\x83 d\xc4\x83r\xc4\x83p\xc4\x83nat\xc4\x83. C\xc3\xa2nd Lars refuz\xc4\x83 oferta reprezentan\xc8\x9bilor unui mare conglomerat de cump\xc4\x83rare a fabricii lor de sfoar\xc4\x83, so\xc8\x9bia sa avar\xc4\x83, April (Vicki Lewis) \xc3\xael alung\xc4\x83 din cas\xc4\x83. \xc3\x8entre timp, Ernie \xc3\xael servea pe primarul Mayor McKrinkle (Cliff Emmich) la propriul restaurant, dar primarul consum\xc4\x83 din gre\xc8\x99eal\xc4\x83 un g\xc3\xa2ndac \xc8\x99i moare de la \xc8\x99oc. \xc3\x8en urma acestui incident, Ernie \xc3\xae\xc8\x99i pierde casa \xc8\x99i locul de munc\xc4\x83._NEWLINE_Ernie se re\xc3\xaemprietene\xc8\x99te cu Lars, \xc8\x99i decid s\xc4\x83 se mute \xc3\xaen casa mo\xc8\x99tenit\xc4\x83. Descoper\xc4\x83 planurile vilei, care s-a dovedit a fi valoroas\xc4\x83, deoarece era proiectat\xc4\x83 de faimosul arhitect Charles Lyle LaRue. Primind o ofert\xc4\x83 de la un colec\xc8\x9bionar de LaRue, Ernie o refuz\xc4\x83 crez\xc3\xa2nd c\xc4\x83 pot ob\xc8\x9bine un profit mai mare restaur\xc3\xa2nd \xc8\x99i sco\xc8\x9b\xc3\xa2nd casa la licita\xc8\x9bie. Afl\xc4\x83 c\xc4\x83 mai au dou\xc4\x83 zile p\xc3\xa2n\xc4\x83 c\xc3\xa2nd banca le va lua casa dac\xc4\x83 nu pl\xc4\x83tesc ipoteca. O renoveaz\xc4\x83, dar descoper\xc4\x83 un \xe2\x80\x9eoaspete nea\xc8\x99teptat\xe2\x80\x9d, un \xc8\x99oarece inteligent. Ernie, tem\xc3\xa2ndu-se s\xc4\x83 repete un incident asem\xc4\x83n\xc4\x83tor celui cu g\xc3\xa2ndacul, decide s\xc4\x83 scape de d\xc4\x83un\xc4\x83tor. De\xc8\x99i a \xc3\xaencercat mai multe metode, printre care cump\xc4\x83rarea a numeroase capcane de \xc8\x99oareci \xc8\x99i a unei pisici monstruoase \xc8\x99i angajarea unui exterminator excentric numit Mr. Caesar (Christopher Walken), planul s\xc4\x83u e\xc8\x99ueaz\xc4\x83._NEWLINE_April, afl\xc3\xa2nd de posibilul profit f\xc4\x83cut de Lars \xc3\xaen urma licita\xc8\x9biei, se \xc3\xaempac\xc4\x83 cu Lars.  Ernie descoper\xc4\x83 documentele de la oferta pentru fabrica tat\xc4\x83lui s\xc4\x83u, \xc3\xaencerc\xc3\xa2nd s\xc4\x83 se \xc3\xaent\xc3\xa2lneasc\xc4\x83 cu reprezentan\xc8\x9bii firmei Zeppco. Distras de dou\xc4\x83 femei \xc3\xaen timp ce \xc3\xaei a\xc8\x99tepta, este lovit de un autobuz \xc8\x99i internat la spital, rat\xc3\xa2nd \xc3\xaent\xc3\xa2lnirea._NEWLINE_Fra\xc8\x9bii se \xc3\xaentorc la cas\xc4\x83, \xc8\x99i \xc3\xaencearc\xc4\x83 s\xc4\x83 omoare \xc8\x99oarecele din nou; Ernie \xc3\xaencearc\xc4\x83 s\xc4\x83-l \xc3\xaempu\xc8\x99te dar trage \xc3\xaentr-un tub cu pesticid uitat de Mr. Ceaser, care distruge par\xc8\x9bial proprietatea. Zeppco refuz\xc4\x83 oferta lui Earnie de a cump\xc4\x83ra compania, iar fra\xc8\x9bii se ceart\xc4\x83 pentru nesinceritatea lui Lars. Cel din urm\xc4\x83 arunc\xc4\x83 cu o portocal\xc4\x83 \xc3\xaen fratele s\xc4\x83u, lovind accidental \xc8\x99oarecele, care \xc3\xae\xc8\x99i pierde cuno\xc8\x99tin\xc8\x9ba. Neav\xc3\xa2nd curajul s\xc4\x83 \xc3\xael omoare, \xc3\xael trimit prin po\xc8\x99t\xc4\x83 pe adresa lui Fidel Castro \xc3\xaen Cuba. Fra\xc8\x9bii se \xc3\xaempac\xc4\x83 \xc8\x99i repar\xc4\x83 din nou casa dup\xc4\x83 ce April este de acord s\xc4\x83 pl\xc4\x83teasc\xc4\x83 ipoteca._NEWLINE_La licita\xc8\x9bie, Lars descoper\xc4\x83 coletul \xc3\xaen care a trimis \xc8\x99oarecele, care a fost returnat pentru c\xc4\x83 nu avea destule timbre. Acesta era ros de \xc8\x99oarece, iar cei doi fra\xc8\x9bi \xc3\xaencearc\xc4\x83 dispera\xc8\x9bi s\xc4\x83-l scoat\xc4\x83 din pere\xc8\x9bi umpl\xc3\xa2ndu-l cu ap\xc4\x83 cu ajutorul unui furtun. Licita\xc8\x9bia ajunge la 2 de milioane de dolari \xc8\x99i este pe cale s\xc4\x83 se sf\xc3\xa2r\xc8\x99easc\xc4\x83, c\xc3\xa2nd apa inund\xc4\x83 casa. V\xc4\x83z\xc3\xa2nd c\xc4\x83 toat\xc4\x83 lumea pleac\xc4\x83, singura consolare a celor doi fra\xc8\x9bi este c\xc4\x83 \xc8\x99oarecele este probabil mort. Merg s\xc4\x83 se culce la fabric\xc4\x83 \xc8\x99i dorm acolo. Urma\xc8\x9bi de \xc8\x99oarece, acesta face o minge de sfoar\xc4\x83 de br\xc3\xa2nz\xc4\x83 sc\xc4\x83p\xc3\xa2nd o bucat\xc4\x83 de br\xc3\xa2nz\xc4\x83 \xc3\xaentr-o ma\xc8\x99in\xc4\x83rie din fabric\xc4\x83. L\xc4\x83s\xc3\xa2nd deoparte r\xc4\x83zboiul cu \xc8\x99oarecele, ei reconstruiesc fabrica \xc8\x99i o reprofileaz\xc4\x83 pe br\xc3\xa2nzeturi, continu\xc3\xa2nd dorin\xc8\x9ba tat\xc4\x83lui lor.\n_START_SECTION_\nRecep\xc8\x9bie\n_START_PARAGRAPH_\nV\xc3\xa2n\xc4\x83toarea de \xc8\x99oareci a primit recenzii mixte din partea criticilor de film. Conform Rotten Tomatoes, 42% din 31 de critici au dat o recenzie pozitiv\xc4\x83. Filmul s-a dovedit a fi un succes financiar. A fost lansat \xc3\xaen SUA pe 19 decembrie 1997 \xc8\x99i premiera s-a clasat pe locul al patrulea. \xc3\x8en primul weekend de la lansare a ob\xc8\x9binut 6,062,922 $. Rularea filmului \xc3\xaen cinematografe a luat sf\xc3\xa2r\xc8\x99it pe 1 iulie 1998 dup\xc4\x83 aproximativ 28 de s\xc4\x83pt\xc4\x83m\xc3\xa2ni cu 61,917,389 $ ob\xc8\x9binu\xc8\x9bi \xc3\xaen \xc8\x9bara de origine \xc8\x99i 60,500,000 $ \xc3\xaen alte teritorii ob\xc8\x9bin\xc3\xa2nd un total de $122,417,389. Bugetul s\xc4\x83u a fost de $38 de milioane.'